Zohra Bensemra

Zohra Bensemra (amụrụ n'ọnwa Ọktoba n'afọ 1968) bụ onye Algeria n'ese foto nke n'arụ ọrụ na Middle East, Afrịka na Eshia. Ọ bi n'Afrika ugbu a.

 Akụkọ ndụ 
A mụrụ Zohra Bensemra na mba Algiers, Algeria, n'ọnwa Ọktoba n'afọ 1968. Ọ tolitere ịhụ nwanne ya nwoke nke okenye ka ọ n'ese foto. N'ihe dị ka afọ isii, ọ malitere iṅomi ya ma were igwe foto ya mgbe ọ na-anọghị n'ụlọ. Otu ụbọchị nwanne ya nwoke chọpụtara ihe ọ n'eme ma tie ya mkpu, mana o mechara nye ya obere igwe foto maka onwe ya wee malite site na ise foto nke ụmụ klas ya.

Bensemra arụwo ọrụ dị ka onye nta akụkọ foto kemgbe afọ 1990. O kwuru na profaịlụ Reuters ya na mbụ ọ dị ya ka onye n'ese foto n'afọ 1995: oge mbụ ọ hụrụ ozu na ndụ ya. E nwere bọmbụ ụgbọ ala n'etiti isi obodo Algeria, nso ụlọ ọrụ ndị uwe ojii na ebe ọrụ ya. Ihe mbụ ọ hụrụ bụ ozu nwanyị gbara ọkụ n'ala. N'echi ya, ọ tetara ma nwee mmetụta nke ịbụ ezigbo onye n'ese foto. O kwenyesiri ike na iji nwee ihe ịga nke ọma, ọkachasị n'ọrụ dịka foto akụkọ, mmadụ ga-amụta ịnabata ihe ịma aka ndị n'abịa na ya."Zohra Bensemra". Reuters. Retrieved 26 June 2016. O bu ụzọ rụọ ọrụ na Reuters dị ka onye n'arụ ọrụ n'oge Agha Obodo Algeria n'afọ 1997. N'afọ 2000, ọ kọrọ banyere esemokwu dị n'etiti ndị obodo Albania na ndị Serbia na Masedonia. E zigara ya Iraq n'afọ 2003. Mgbe ọ na-arụ ọrụ na Najaf, ọ ghọrọ onye n'ese foto maka Reuters. Ọ kọrọ banyere ntuli aka nke ndida Sudan, n'afo 2011, mgbanwe mba Tunisia, 2011 Agha Obodo Libya, na agha Mosul n'afọ 2017. "Photographer notebook: Zohra Bensemra", Reuters Full Focus. Retrieved 9 April 2013. Ọ dabeere dị ka onye isi foto Reuters na obodo Pakistan (2012-2015) ma n'ebi ugbu a na Kontịnent Afrika dị ka onye n'ese foto n'odida anyanwu Afrika.
Òtù:Mmadụ ndi di ndụ